《渡江云 都门送京少之楚》
清代·储方庆

长安居不易。蔽裘典尽，还理旧征袍。念万重烟树，一鞭萧瑟，此去路方遥。

高歌且尽将离酒，莫漫牢骚。看茫茫、古今失路，多半是吾曹。

飘摇。浮云蔽日，急雪迎风，正长途潦倒。问年来、滔滔江汉，几许波涛。

挥毫题遍，芳洲草好，将他屈宋魂招。休更道，置身宜在云霄。

作者简介：（1633—1683）清江南宜兴人，字广期，号遁庵。康熙六年进士。授山西清源知县。南方用兵时，居民赋役烦重，方庆力求平均，使民稍得息肩。十八年举鸿博，未中。有《遁庵文集》。